Stjórnarformaður CCP , Vilhjálmur Þorsteinsson , og stærsti eigandi fyrirtækisins , Björgólfur Thor Björgólfsson , segjast mjög ánægðir með nýja leikinn og þá stefnu sem CCP er á . Vilhjálmur Þorsteinsson , stjórnarformaður CCP , segir að síðasta ár hafi verið ár endurskipulagningar en árið í ár verði mjög spennandi . „ Dust leikurinn er um margt mjög frábrugðinn því sem venjulegt er í þessum geira og það skýrir að hluta til þá miklu athygli sem hann nýtur í erlendum fjölmiðlum . Það er líka í anda CCP að fara ekki troðnar slóðir í leikjahönnun , heldur prófa nýja hluti og jafnvel finna upp nýja tegund af tölvuleikjaspilun , eins og ég held að þau séu að gera með Dust . “ Vilhjálmur segist ekki geta sagt að hann hafi prófað leikinn . „ Nei , ég get ekki sagt það , en við í stjórninni höfum fylgst vel með þróun leiksins og ég hef gripið í hann . Þetta er mjög flottur leikur . “ Björgólfur segir það alltaf hafa verið gaman að fylgjast með því hve hugmyndaríkt starfsfólk CCP er . „ Starfsfólk CCP er magnaður hópur ! Það hefur alltaf verið gaman og lærdómsríkt að fylgjast með hversu hugmyndaríkt og kröftugt fólkið hans Hilmars er . Stundum hefur hvarflað að mér að þau hljóti einhvern tímann að rekast á eigin takmörk , en þá bæta þau bara enn í . Ég er sannfærður um að nýji leikurinn slær í gegn , eins og annað sem þau hafa gert . “